《龙兴客旅效子美寓居同谷七歌》
宋代·李新

殒我父天悲入骨，更有诸昆寄吴越。
拊膺洒血欲长号，畏伤孀母辄不发。
罪逆自合当刑诛，神谴人怒岂汝忽。
呜呼三歌兮歌极伤，午天为我下严霜。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。